Trevor Noah

**Trevor Noah**, o o tshotsweng ka ngwaga wa 1984, ka 20 Tlhakole, ke modira metlae, mokwadi, mogasi wa tsa sepolotiki, modiragatsi le mogasi wa thelebišene wa mo Aforika Borwa. O kile a nna mogasi wa The Daily Show, lenaneo la thelebišene ya kwa America ya Comedy Central la bosigo go tswa ka ngwaga wa 2015 go tsena ka wa 2022. Noah o amogetse dietsele di le dintsi, di akaretsa ya Primetime Emmy Award morago ga go phadisanela go e fenya makgetho a le lesome le motso. O ne a tlhagelela e le mongwe wa batho ba ba masome a mararo le botlhano ba ba nang le tlhotlheletso mo motsweding wa tshedimosetso kwa New York ke ba Hollyword Reporter ka ngwaga wa 2017 le 2018. Ka ngwaga wa 2018, ba makasine wa ''Time'' ba ne ba mo kwala e le mongwe wa batlhotlheletsi ba bagolo mo lefatsheng. Ka ngwaga wa 2023 o ne a fenya seetsele sa Erasmus.

Noah o tsholetswe kwa Aforika Borwa, kwa Gauteng, mme a simolola tiro ya gagwe ka ngwaga wa 2002. O berekile ditiro di le mmalwa tsa bogasi mo thelebišene ya South African Broadcasting Corporation (SABC) , mme a tsaya maemo a bobedi mo pakeng ya bone ya lenaneo la *[[:en:Strictly_Come_Dancing_(South_African_TV_series)|Strictly Come Dancing]]* la Aforika Borwa ka ngwaga wa 2008. Go tswa ka 2010 go tsena ka 2011, o ne a gasa thulaganyo e e tsenang bosigo ya late-night talk show e e neng e bidiwa Tonight with Trevor Noah, e a e simolotseng, mme ya supiwa mo M-Net le DSTV.

Ka ngwaga wa 2014, Noah o ne a nna mogasi o mogolo wa mafatshefatshe wa The Daily Show, ka ngwaga wa 2015 a tsweledisa tiro ya ga  Jon Stewart, o o sa leng a dira ka lobaka. Buka ya botshelo jwa gagwe ya metlae e e bidiwang ''Born a Crime'' e gatisitswe ka ngwaga wa 2016. O ne a gasa dietsele tsa ngwaga le ngwaga tsa Grammy Awards tsa bo masome a marataro le boraro, masome a marataro le bone le masome a marataro le botlhano, mme a gasa gape dijo tsa maitseboa tsa bagasi kwa ntlong ya ga tautona ka ngwaga wa 2022 ya   White House Correspondents Dinner.

## Botshelo jwa a le mmotlana
thumb|Trevor Noah
Trevor Noah o tsholetswe kwa Johannesburg, Transvaal (kwa janong e leng Gauteng) ka ngwaga wa 1984 kgwedi ya Tlhakole a le malatsia le masome a mabedi. Rraagwe ke wa lotso lwa Swiss- German, mmagwe e bong Patricia Nombuyiselo Noah ke Mo Xhosa.

Ka nako ya puso ya tlhaolele, mmagwe Noah o ne a bidiwa motho montsho, rragwe a supiwa a le mosweu. Noah ene a supiwa fa a tlhakantse, Ka nako ya fa a tsholwa, go ratana ga batho ba ditso tse di farologaneng jaaka batsadi ba gagwe go ne go se ka fa molaong, Noah o gatelela se mo bukeng ya botshelo jwa gagwe. Go ratana le go nyalana ga batho ba ditso tse di farologaneng go ne ga nna ka fa molaong ngwaga morago ga a sena go tsholwa, fa molao wa boitshwaro jo bo sa siamang o sena go fetolwa ka ngwaga wa 1985. Patricia le mmagwe ebong Normalizo Frances Noah ba godisitse Trevor Noah kwa motsesetoropong wa Soweto. Noah o simolotse sekolo kwa Maryvale College, se e leng sekolo sa kereke ya Roma, a tsweledisa dithuto kwa Maryvale High School kwa Gauteng.

## Tsa tiro
### Tshimologo le phitlhelelo ya tiro ya gagwe
Ka ngwaga wa 2022, Noah o ne a tlhagelela mo kgangtswelelopeleng ya Aforika Borwa e e neng e bidiwa *[[:en:Isidingo|Isidingo]]*. Moragonyana o ne a nna mogasi wa thulaganyo ya seromamowa ya *Noah's Ark* mo seteishening sa basha sa YFM. Fa a le dingwaga di le masome a mabedi le bongwe, ditsala tsa gagwe di ne tsa gwetlha go diragatsa metlae kwa maitisong. O ne a kgatlhisa ba ba neng ba lebeletse ka dipolelo tse di tshegisang ka ditsala tsa gagwe le botshelo jwa gagwe. Morago ga bosigo joo, Noah o ne a tswelela a diragatsa kwa maitisong a metlae, o diragaditse le bora metlae ba Aforika Borwa jaaka: David Kau, Kagiso Lediga, Riaad Moosa, Darren Simpson, Marc Lottering, Barry Hilton le Nik Rabinowitz, bora metlae ba mafatshefatshe jaaka Paul Rodriguez, Carl Barron, Dan Ilic le Paul Zerdin, a diragatsa gape a bulela rametlae wa mo Amerika Gabriel Iglesia ka Ngwanatsele 2007, le Russell Peters wa mo Canada ka loeto lwa gagwe lwa Aforika Borwa.

Noah o nnile mogasi wa thulaganyo ya thuto ya telebishini e e neng e bidiwa Run the Adventure ka ngwaga wa 2004 go tsena ka 2006 mo SABC 2. Ka ngwaga wa 2007, o ne a gasa The Real Goboza mme a tsaya karolo mo Strictly come Dancing. Ka ngwaga wa 2009, o ne a gasa South Africa Film and Television Awards (SAFTAs) tsa boraro, a gasa The Axe Sweet Life a na le Eugene Khoza, Ka ngwaga wa 2010, Noah o ne a gasa dietsele tsa ngwaga le ngwaga tsa South African Music Awards (SAMAs) le Tonight with Trevor Noah mo Mnet. Ka ngwaga wa 2010, Noah o ne a nna mmueledi le agente ya mosireletsi wa baji bareki wa Cell C.

## Metswedi